

ที่ มท ๐๘20.2/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. 10300

#### เมษายน 2564

# เรื่อง การบันทึกข้อมูลการบริหารจัดการขยะมูลฝอย ในระบบสารสนเทศด้านการจัดการขยะมูลฝอย ขององค์กรปกครองส่วนท้องถิ่น รายปี (มฝ.1) ประจำปี พ.ศ. 2563

# เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองส่วนท้องถิ่น ที่ มท 0820.2/ว 244 ลงวันที่ 8 กุมภาพันธ์ 2564

สิ่งที่ส่งมาด้วย รายงานผลการบันทึกข้อมูลการบริหารจัดการขยะมูลฝอยในระบบสารสนเทศ

ด้านการจัดการขยะมูลฝอยขององค์กรปกครองส่วนท้องถิ่น รายปี (มฝ.1)

ประจำปี พ.ศ. 2563 จำนวน 1 ชุด

# ตามที่กรมส่งเสริมการปกครองท้องถิ่น ขอให้จังหวัดแจ้งองค์กรปกครองส่วนท้องถิ่น บันทึกข้อมูลการบริหารจัดการขยะมูลฝอย ในระบบสารสนเทศด้านการจัดการขยะมูลฝอยขององค์กรปกครองส่วนท้องถิ่น รายปี (มฝ.1) ประจำปี พ.ศ. 2563 รายละเอียดตามหนังสือที่อ้างถึง นั้น

กรมส่งเสริมการปกครองท้องถิ่น ได้ตรวจสอบผลการบันทึกข้อมูลการบริหารจัดการขยะมูลฝอยในระบบสารสนเทศด้านการจัดการขยะมูลฝอยขององค์กรปกครองส่วนท้องถิ่น รายปี (มฝ.1) ประจำปี พ.ศ. 2563 ณ วันที่ 7 เมษายน 2564 ปรากฏผลการดำเนินการ ดังนี้

1. ส่วนที่ 1 ข้อมูลพื้นฐานองค์กรปกครองส่วนท้องถิ่น มีองค์กรปกครองส่วนท้องถิ่นรายงานแล้ว จำนวน 7,058 แห่ง คิดเป็นร้อยละ 89.92

2. ส่วนที่ 2 ข้อมูลพื้นฐานด้านขยะ มีองค์กรปกครองส่วนท้องถิ่นรายงานแล้ว จำนวน 5,769 แห่ง คิดเป็นร้อยละ 73.50

3. ส่วนที่ 3 ข้อมูลการเก็บ ขนขยะมูลฝอย และสถานที่กำจัดขยะ มีองค์กรปกครองส่วนท้องถิ่นรายงานแล้ว จำนวน 7,506 แห่ง คิดเป็นร้อยละ 95.63

4. ส่วนที่ 4 ข้อมูลค่าใช้จ่ายในการเก็บขนและกำจัดขยะมูลฝอย มีองค์กรปกครองส่วนท้องถิ่นรายงานแล้ว จำนวน 4,175 แห่ง คิดเป็นร้อยละ 53.19

5. ส่วนที่ 5 ข้อมูลด้านงบประมาณการจัดการขยะมูลฝอยขององค์กรปกครองส่วนท้องถิ่น   
มีองค์กรปกครองส่วนท้องถิ่นรายงานแล้ว จำนวน 2,297 แห่ง คิดเป็นร้อยละ 29.26

/ ในการนี้...

-2-

ในการนี้ เพื่อให้การบันทึกข้อมูลการบริหารจัดการขยะมูลฝอยในระบบสารสนเทศ  
ด้านการจัดการขยะมูลฝอยขององค์กรปกครองส่วนท้องถิ่น รายปี (มฝ.1) ประจำปี พ.ศ. 2563 สมบูรณ์ถูกต้อง   
และให้หน่วยงานที่เกี่ยวข้องนำไปใช้ประโยชน์ในการบริหารจัดการขยะได้สอดคล้องกับแผนปฏิบัติการจัดการ  
ขยะมูลฝอยชุมชน “จังหวัดสะอาด” จึงขอความร่วมมือจังหวัดเร่งรัดองค์กรปกครองส่วนท้องถิ่นตรวจสอบ  
และบันทึกข้อมูลที่ยังดำเนินการไม่ครบถ้วนให้แล้วเสร็จภายในวันอังคารที่ 27 เมษายน 2564

จึงเรียนมาเพื่อโปรดพิจารณา

ขอแสดงความนับถือ

(นายประยูร รัตนเสนีย์)

อธิบดีกรมส่งเสริมการปกครองท้องถิ่น

กองสิ่งแวดล้อมท้องถิ่น

กลุ่มงานสิ่งแวดล้อม

โทร. ๐๒ 2๔๑ ๙๐๐๐ ต่อ ๒๑๑๒

โทรสาร. 0 2241 2066